**AIŠKINAMASIS RAŠTAS**

**Dėl Molėtų rajono savivaldybės teritorijoje esančių kapinių sąrašo patvirtinimo**

1. **Parengto tarybos sprendimo projekto tikslai ir uždaviniai**

Tikslas – patvirtinti Molėtų rajono savivaldybės teritorijoje esančių kapinių sąrašą. Nuo 2022 m. lapkričio 1 d. įsigaliojo Lietuvos Respublikos žmonių palaikų laidojimo įstatymas ir Lietuvos Respublikos Vyriausybės 2008 m. lapkričio 19 d. nutarimo Nr. 1207 „Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“ pakeitimai. Įstatymo 33 straipsnio 3 dalyje patikslintas  kapinių įregistravimo Nekilnojamo turto registre  terminas  ir nustatyta, kad savivaldybės privalo savo interneto svetainėje paskelbti pagal Vyriausybės nustatytus reikalavimus sudarytą ir savivaldybės tarybos patvirtintą visų savivaldybės teritorijoje esančių veikiančių, riboto laidojimo ir neveikiančių kapinių sąrašą. Sąrašas turi būti atnaujinamas ir tvirtinamas ne rečiau kaip kartą per metus. Įgyvendindama minėtų teisės aktų nuostatas, savivaldybė privalo savo interneto svetainėje paskelbti pagal Vyriausybės nustatytus reikalavimus sudarytą ir savivaldybės tarybos patvirtintą visų savivaldybės teritorijoje esančių veikiančių, riboto laidojimo ir neveikiančių kapinių sąrašą.

Į savivaldybės teritorijoje esančių kapinių sąrašą įrašomos visos jos teritorijoje esančios kapinės. Kapinių sąrašas sudaromas pagal Kapinių sąrašų sudarymo reikalavimų tvarkos aprašo, patvirtinto Lietuvos Respublikos Vyriausybės 2008 m. lapkričio 19 d. nutarimu Nr. 1207 „Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“ priede pateiktą lentelę.

1. **Siūlomos teisinio reguliavimo nuostatos:**

Patvirtinus ir atnaujinus Molėtų rajono savivaldybės teritorijoje esančių kapinių sąrašą, bus paskelbtas Molėtų rajono savivaldybės interneto svetainėje.

1. **Laukiami rezultatai:**

Pritarus sprendimo projektui bus atnaujintas Molėtų rajono savivaldybės teritorijoje esančių kapinių sąrašas.

1. **Lėšų poreikis ir jų šaltiniai:**

Nereikalingas.

1. **Kiti sprendimui priimti reikalingi pagrindimai, skaičiavimai ar paaiškinimai**

Nereikalingi.